

 **O b e c P a t i n c e**

 946 39 Patince, ul. Lipová č. 233/10

 Tel.: 00 421 35 7787 765

 E-mail: starosta@obecpatince.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Doručuje sa zverejnením na webovom sídle**

|  |  |  |  |
| --- | --- | --- | --- |
| Váš list/zo dňa | Naše číslo 36/2023-001 | VybavujeMgr. Jobbágyová/0905927446 | V, dňa (deň zverejnenia)Patince, 23.01.2023 |

**Vec: Oznámenie o začatí správneho konania**

Obec Patince je príslušným správnym orgánom vykonávajúci v súlade s § 2 písm. f) bod. 1. Zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky, v znení neskorších predpisov a § 69 ods. 1 písm. a), d) a e) Zákona č. 543/2002 Z. z. o ochrane prírody a krajiny, v znení neskorších predpisov (ďalej len „**Zákon o OPK**“) na úseku ochrany prírody prenesený výkon štátnej správy na prvom stupni vo veciach ochrany drevín, vydania súhlasu na výrub drevín rastúcich v zastavanom území obce podľa § 47 ods. 3 Zákona o OPK a vo veciach uloženia vykonania primeranej náhradnej výsadby, starostlivosti o náhradnú drevinu alebo zaplatenia finančnej náhrady podľa § 48 ods. 1 Zákona o OPK.

Dňa 23.01.2023 bola Obci Patince doručená žiadosť Obec Radvaň nad Dunajom, 946 38 Radvaň nad Dunajom, č.58 na vydanie súhlasu podľa § 47 ods. 3 Zákona o OPK na výrub 4 kusov drevín topoľ s obvodom kmeňa 187/237/333/292 cm, na parcele 254/9 nachádzajúcom sa v k. ú. Radvaň nad Dunajom (ďalej len „**Pozemok**“), ktorá bola odôvodnená tým, že stromy majú dutý stred kmeňa, nachádza sa na nich množstvo suchých veľkých konárov. Ich koreňová sústava plytká dôsledkom čoho sa stromy nebezpečne nakláňajú (ďalej len „**Žiadosť**“).

Obec Patince má zato, že v konaní vo veci vydania súhlasu na výrub dreviny podľa podanej Žiadosti **môžu byť dotknuté záujmy ochrany prírody a krajiny chránené Zákonom o OPK**.

Preto, obec Patince v súlade s ustanovením § 82 ods. 7  Zákona o OPK

**zverejňuje k dnešnému dňu informáciu o začatí správneho konania**

**vo veci vydania súhlasu na  výrub dreviny v zastavanom území obce podľa podanej Žiadosti, pričom konanie sa začalo vyššie uvedeným dňom doručenia Žiadosti.**

Obec Patince v súlade s § 87 ods. 7 Zákona o OPK ďalej

**určuje lehotu**

**na doručenie písomného potvrdenia záujmu byť účastníkom v začatom správnom konaní podľa § 82 ods. 3, posledná veta Zákona o OPK do piatich (5) pracovných dní odo dňa zverejnenia tejto informácie.**

S pozdravom

 **Obec Patince**

 Mgr. Rozália Tóthová, starosta